google/wiki40b huggingface dataset:
Miniatyr

Miniatyr (via fransk, fra middelalderlatin: miniatura) var opprinnelig navn på miniatyrmaleri i gamle håndskrifter og illuminerte manuskripter, men brukes i dag om en del små ting som i alt og ett er likt med det samme i vanligere format; eksempelvis miniatyrhund og miniatyrflaske. Det er nå vel så vanlig å bruke kortformen mini om små størrelser. (Rekkefølgen mini – midi – maxi er velkjent i moteverdenen).

Etymologi

Innholdet av ordet miniatyr er blitt sammenblandet med minimum, som er avledet fra latinske minūtius, «liten», som er avledet av verbet minuere, «mindre», som i seg selv var basert på elementet min-, «liten». Minūtius kom etter hvert til å bli brukt for en tidsenhet og er således opphavet til ordet minutt.
Miniatyr, «litenhet», er en ren sekundær semantisk utvikling, inspirert av en tilfeldig likhet med elementet min-. Miniatyr kommer isteden fra latinske «rødt bly» som ble benyttet i antikken og middelalderen for å framstille en form for rødfarge i blekk som ble benyttet til å dekorere manuskripter. Middelalderlatinske verbet miniāre fikk betydningen «illuminere et manuskript». På italiensk ble det overtatt som miniare som ga miniatura, «maling, illustrere». Det refererer i særskilt til de små maleriene i manuskripter, se Miniatyrmaleri.
Tongchuan

Samferdsel

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.

Historie

Arkeologiske utgravinger har avdekket en prehistorisk landsby fra Yangshaokulturen ved Tongchuan.
Oostende

Historie

Byen fikk byrettigheter i 1265 og innbyggerne fikk da også lov til å holde markeder. Men den strategisk gode posisjonen bød også på problemer, flere ganger ble byen brent og plyndret av invaderende hærer. Som følge av Utrecht-traktaten ble Oostende, sammen med resten av Belgia, del av det østerrikske Nederland fra 1719. I 1722 stengte nederlenderne havnetilgangen til Antwerpen og dermed ble Oostende havnebyen for det østerrikske Nederland. Den østerrikske kong Karl VI prøvde å etablere et østerriksk handelskompani Oostendse Compagnie, for å konkurrere med britiske og nederlandske interesser i handelen med Afrika og Det fjerne østen. Dette handelskompaniet måtte i 1727 stenge på grunn av britisk og nederlandsk press. 
I 1838 fikk Oostende jernbaneforbindelse med Brussel og i 1846 kom det fergeforbindelse med Dover. Utover på 1800-tallet begynte den belgiske kongefamilien å feriere i Oostende og Oostende utviklet seg dermed til et populært feriested.
München-massakren

Forløp

Den 5. september 1972 klarte åtte palestinere fra Sort September å ta seg inn i OL-byen. To israelske idrettsutøvere ble drept under selve gisseltakingen og ytterligere ni ble tatt til fange. Gisseltakerne krevde at over 200 geriljasoldater som satt i israelske fengsler, skulle slippes løs. 
På flyplassen i München gikk tysk politi til aksjon mot gisseltakerne og alle gislene, samt fem gisseltakere, ble drept. En tysk politimann ble også drept i aksjonen.
Senere klarte tyske myndigheter å fange tre overlevende kidnappere. Denne begrensede suksessen ble overskygget av kapringen av et Lufthansa-jetfly to måneder senere. Kaprerne krevde at de tre fengslede palestinerne skulle løslates, og dette ble gjort.

Følger

Bare to dager etter hendelsen gikk store israelske flystyrker til angrep på landsbyer i Syria og Libanon. Angrepene var de kraftigste som det israelske flyvåpen hadde gjennomført på to år og var rettet mot det som israelerne mente var tilholdssted for palestinske geriljasoldater. Landsbyene ble bombet og beskutt med raketter. Angrepet ble ansett som en hevnaksjon for hendelsen i München.
Kort etter hendelsen ble antiterrorenheten GSG9 opprettet, for bedre å kunne håndtere gisselsituasjoner i fremtiden.
Den hemmelige Operasjon Guds Vrede ble iverksatt mot personene som sto bak München. Som hevn drepte israelske agenter 11 sentrale personer i PLO, og som den siste aksjonen under «Guds Vrede» ble den marokkanskfødte kelneren Ahmed Bouchikhi drept på Lillehammer i Norge. Bouchikhi ble forvekslet med Ali Hassan Salameh som var en av det antatte hovedmennene  bak München-massakren (se Lillehammer-saken).
Comusia

Utseende

Middelsstore, avlange, lyst brunlige til svarte trebukker. Antennene er lengre enn kroppen. Pronotum har rundede sider, dekkvingene er parallellsidige.

Utbredelse

Slekten er utbredt i Sørøst-Asia, fra Nepal og Bengal i vest til Ny-Guinea i øst.
Seilskipet Charles Racine

Seilskipet "Charles Racine" var en bark tilhørene rederiet Sigval Bergesen d.e. i Stavanger og regnet for et av de raskeste og stolteste seilskip på sin tid. Hun var bygget i 1892. Hun var på 2550 b.rt. og fører fra 1911-1916 var Kaptein Anders Albert Arntzen fra Hvaler. 
Hun var en av de raskeste seilskip i Norges flåte. Blant annet kan nevnes at kapt. Arntzen seilte fra Newport News til Rio de Janeiro på 32 dager, kullastet. Han førte skipet på alle farvann i fem år. I 1922 på reise fra Durban til Canada kantret den ved Øst-Afrika. Under storm kastet den ballasten. Måtte kappe riggen for å få lukene op av vannet, da de ikke var skalket mer en på lesiden. Etter at  været hadde bedret seg fikk de rettet den opp og drev omkring i tre uker. Ble så av en engelsk man-o-war slept til Durban hvor den blev kondemert.
Barra Head

Etymologi

Navnet Barra Head ble i utgangspunktet bare brukt om det sørlige nesset på øya. Det betyr øya Barra ness. Berneray kommer fra norrønt, Bjørns øy. For å skille denne øya fra Berneray nord for North Uist kalles øya på gælisk gjerne enten Beàrnaraigh Cheann Bharraigh (Berneray med Barra Head) eller Beàrnaraigh an Easbaig (Biskopens Berneray, jamfør Bishop's Isles som et annet navn på Barra Isles).

Geografi

Barra Head ligger lengst sør av øyene i de ytre Hebridene. Like nord for Barra Head ligger Mingulay. Øst for øya ligger skjæret Sgeir Mhòr, og i vest skjæret Sgeir Chriosnain.
Øya har et areal på 2,04 km², og det høyeste punktet på øya er Sotan 193 meter over havet. Sørsiden av øya er svært bratt, med høye klipper som stuper rett ned i havet. På nordsiden er det noe slakere, og der ligger også den eneste landingsplassen for båter på øya. Det vokser gress (Machair) på øya, men ingen trær.
Øya her ikke vært bebodd siden 1931, men unntak av fyrtårnet som var betjent fram til 1980.

Fugleliv

Øya er kjent for sitt rike fugleliv, og ble i 1993 vernet som en «Site of Special Scientific Interest» (Område av særlig vitenskapelig interesse). Siden 2000 har øya vært eid av National Trust for Scotland.
Blant fuglene som hekker på Barra Head er alke og andre alkefugler, måser, lundefugl, lomvi, krykkje, skarv og havhest. I 1985 ble det anslått at 2 % av verdens alkebestand hekket her
Drammen fengsel

Drammen fengsel er et fengsel med høyt sikkerhetsnivå som ligger i Drammen i Buskerud og er underlagt Kriminalomsorgens region sør. Fengselet har ordinær kapasitet på 54 plasser fordelt på både kvinner og menn.
Fylkesvei 1226

Fylkesvei 1226 går mellom Tjærnes og Grøtvedt i Rakkestad kommune. Veien er 6,8 km lang.
Frem til 2019 hadde veien betegnelsen Fylkesvei 660.
Basketball under Panamerikanske leker 1963

Basketball under Panamerikanske leker 1963. Basketball var med som en av tjueto sporter under de fjerde Panamerikanske leker som ble arrangert i São Paulo i Brasil fra 20. april til 5. mai 1963. Det var en turnering for menn og en for damer, USA vant begge. Sju herrelag deltok, de spilte en enkeltturnering der alle lagene møttes en gang. USA vant alle sine seks kamper. Fire damelag deltok, de spilte en dobbelserie der alle lagene møttes to ganger. Brasil og USA vant fem kamper hver og det ble spilt en avgjørende finale som USA vant med 59-43.
Maratonmannen

Handling

Babe Levy (Dustin Hoffman) er en ung student med en lidenskap for jogging. Han sliter med å leve opp til minnet om sin avdøde far, som tok sitt eget liv. Babes bror, Doc Levy (Roy Scheider), jobber i all hemmelighet som amerikansk agent og blir drept av den tidligere stornazisten Dr. Christian Szell (Laurence Olivier), som har ankommet New York fra Uruguay for å hente stjålne diamanter fra hans ofre under krigen. På bakgrunn av dette blir Babe nå trukket inn i handlinger og hendelser som han ikke skjønner grunnene for, og det hele utvikler seg til en kamp på liv og død der han ikke vet hvem han kan stole på.

Om filmen

Filmen ble tildelt en Golden Globe for beste birolle (Laurence Olivier) på film i 1977. Oliver ble Oscar-nominert i samme kategori i 1977.
Maratonmannen var den første filmen som ble sendt på NRKs «Nattkino» i 1987.
Det amerikanske filminstituttet har kåret Oliviers rollefigur til filmhistoriens 34. beste skurkeskikkelse.
Electronic Entertainment Expo 2011

Electronic Entertainment Expo 2011, også kjent som E3 2011, er den femtende Electronic Entertainment Expo. E3 er en årlig varemesse for videospillindustrien arrangert av Entertainment Software Association (ESA). E3 blir av mange spillutviklere brukt til å presentere kommende spill og spillrelatert maskinvare.

Pressekonferansene

Konami hadde sin E3-pressekonferanse fire dager før E3-messen begynte, 3. juni 2011, før de dro til E3 for å vise frem de nye spillene. Pressekonferansen hadde direktesendinger i en rekke byer, deriblant Los Angeles, San Francisco, Toronto, São Paulo, og Mexico by.
Microsofts pressekonferanse fant sted 6. juni 2011 klokken 09.00 PDT (19.00 norsk tid), dagen før E3. Microsoft kalte arrangementet «Xbox 360 E311 Media Briefing», og fokuset lå hovedsakelig på Xbox 360. Call of Duty: Modern Warfare 3 ble vist frem under pressekonferansen.
Sonys pressekonferanse fant sted 6. juni 2011 klokken 15.00 PDT (7. juni kl. 01.00 norsk tid), også dagen før E3. Konferansen var imidlertid forsinket med 16 minutter. Pressekonferansen fokuserte på selskapets kommende bærbare spillkonsoll PS Vita og deres stasjonære spillkonsoll PlayStation 3.
Nintendos pressekonferanse fant sted 7. juni 2011 klokken 09.00 PDT (19.00 norsk tid), i Nokia Theatre. Nintendo avduket sin nye stasjonære spillkonsoll, Wii U, som tar over for Wii og forventes utgitt i løpet av 2012. Konsollen er spillbar for deltakerne på E3-messen.
Kunvald

Historie

Kunvald ble sannsynligvis etablert i andre halvdel av det 13. århundre. Den første dokumenterte omtalen er fra år 1363, når Petr z České Třebové som var prest i Nekoř nevner landsbyen.
Lågneset

Lågneset er et nes nordvest i Bellsund, mellom Skumvika-Marvågen i vest og Lågnesbukta i øst – helt sørvest i Nordenskiöld Land på det sentrale Spitsbergen, Svalbard. I vest ligger Diabaspynten og i øst odden Kapp Martin på andre siden av Lågnesbukta. Dette avslutter den helt flate Lågnesflya.
Kapp Martin har holmer og skjer, og innenfor odden en del innsjøer. Odden kan være lokasjonen for den meteorologiske målestasjonen som Johan Hagerup utførte på Nordre Lavnesodde eller på østsiden av neset, vinteren 1910–1911.
Stedet hadde en pomor-russisk fangsthytte på 1800-tallet. Ved Lågnestjørna en del lengre vest på neset er det funnet rester av fangstinnretninger fra den senere norske fangstperioden.
Anlegget inngikk i det som utgjorde Fangstfelt 7 (Lågneset). Området ble brukt i norsk pelsdyrfangst i tiden før andre verdenskrig.
Vassbotnelva

Vern

Vassdraget ble i 1980 vernet mot kraftutbygging gjennom Verneplan II for vassdrag, og lakseinteressene var det viktigste momentet ved vernevedtaket i 1980. Vassbotndalen landskapsvernområde ble opprettet i 1991, og dekker store deler av nedbørfeltet. Samtidig med landskapsvernområdet ble Vassbotndalen naturreservat opprettet, i første rekke for å bevare den store, frodige og lite påvirkede gråoreskogen langs nedre del av Vassbotnelva.
Mankayan

Mankayan (Bayan ng Mankayan) er en kommune i Filippinene. Kommunen ligger på øya Luzon og tilhører provinsen Benguet. Folkemengden var på 34 502 innbyggere.
Mankayan er inndelt i 12 barangayer.
BMW 2-serie

BMW 2-serie er kompakte familiebiler fra tyske BMW.

Tourerutgavene

Active Tourer (F45, 2014–) er en 5-dørs flerbruksbil tegnet av Michael de Bono med forhjulsdrift. Den har god takhøyde og plass til fem med bagasjerom på over 1500 liter. Active Tourer er bygget i Leipzig på BMW UKL2-plattformen. Med 218i ble Active Tourer den første BMW med fabrikkens nye 3-sylindrete 1.5-liter motor på 136 hk. Den har mange motoralternativ og fås med firehjulstrekk.
I 2016 kom hybridbilen 225xe Active Tourer med e-Drive, en firehjulsdrift der en 3-sylinders 1.5-liter bensinmotor på 134 hk driver framhjulene og en 87 hk elektrisk motor bakhjulene (motsatt av BMW i8).
Gran Tourer (F46, 2015–) er en syv-seters utgave.
Fra 2016 lages den også ved BMW Brilliance i Shenyang i Kina.

Sportsutgavene

Coupé (F22, 2014-) er 2-dørs coupe med bakhjulsdrift og mye godt det samme av utstyr og motoralternativ som Active Tourer.  En cabriolet (F23) kan også bestilles.  Begge ble designet av Christopher Weill og bygges i Leipzig. Disse er tenkt å utfylle BMW 1-serie.   M2 (F87, 2015–) er en spesielt rask utgave med 370 hestekrefter.
La Paz (Agusan del Sur)

La Paz (Bayan ng La Paz) er en kommune i Filippinene. Kommunen ligger på øya Mindanao og tilhører provinsen Agusan del Sur. Folkemengden var på 28 217 innbyggere ved folketellingen i 2015.
La Paz er inndelt i 15 barangayer.
Indre Nordmør

Indre Nordmør var 6. valgkrets i Romsdals amt ved stortingsvalget 1918. Ved dette stortingsvalget praktiserte man en valgordning med direkte flertallsvalg i enmannskretser. Indre Nordmør valgte således én representant og én personlig vararepresentant.
Valgkretsen Indre Nordmør bestod av herredene Straumsnes, Tingvoll, Gjemnes, Øre, Øksendal, Ålvundeid, Sunndal, Stangvik, Åsskard, Surndal, Rindal, Valsøyfjord og Halsa med 19 533 innbyggere og 10 304 stemmeberettigede.
Sølve Sundsbø

Biografi

Sundsbø er utdannet ved London College of Printing.
Han fotograferer for magasinene Pop, i-D, Dazed & Confused, Numéro, Vogue Nippon og Visionaire. Han har jobbet for Yves Saint Laurent, Hermès, Nike, Lancôme og MAC Cosmetics. Han har også portrettfotografert den norske kongefamilien.
Sundsbø designet også albumcoveret til A Rush Of Blood To The Head av det britiske bandet Coldplay.
I oktober 2013 debuterte han på kunstscenen i Norge med utstillingen «Rosie and 21 Men» i Shoot Gallery.
660-årene

-- 660 -- 661 -- 662 -- 663 -- 664 -- 665 -- 666 -- 667 -- 668 -- 669
Tiårsoversikt
Piriápolis (kommune)

Historie

Piriápolis ble grunnlagt i 15. mars 2010.

Regjeringen

Ordføreren (alcalde) i kommunen er Mario Invernizzi (2010-2015).
Eburiaca

Utseende

En middelsstor, slank, litt blank trebukk. Den er lyst gul- eller rødbrunlig på farge med to par lyse flekker på dekkvingene, disse har mørk rand. Antennene er tynne og kortere enn kroppen. Pronotum er omtrent så langt som bredt, litt smalere enn dekkvingene, med en liten, skarp tann midt på hver side noe bak midten. Dekkvingene er jevnbrede med en skarp, svart tann i spissen.

Levevis

Larvene lever i død ved, mest av løvtrær.

Utbredelse

Arten lever i Brasil.
Sophie von La Roche

Sophie von La Roche-Preis

I 2010 innstiftet byen Offenbach prisen „Sophie von La Roche-Preis für die Gleichberechtigung von Frauen“. Prisen utdeles annethvert år, og ledsages av et beløp på 1500 euro (per 2016). Kriteriet for å bli tildelt denne prisen er at vinneren har utvist et «besonderes Engagement und hervorragende Leistungen auf kulturellem, sozialem oder gesellschaftlichem Gebiet».
Fosen tingrett

Fosen tingrett er en førsteinstansdomstol i Frostating lagdømme. Domstolen har kontorsted  på Brekstad i Ørland, og rettskretsen omfatter kommunene Bjugn, Frøya, Hitra, Indre Fosen, Osen, Roan, Ørland og Åfjord med 29 933 innbyggere pr. 1. januar 2010. Domstolen har siden 2018 hatt felles ledelse med Sør-Trøndelag tingrett. Leif Otto Østerbø er konstituert som sorenskriver.
Domstolen er blant de eldste i landet og ble opprettet i 1591 da sorenskriverordningen ble innført. I perioden 1917–1959 fantes Hitra sorenskriveri som eget embete; dette var utskilt fra, og ble innlemmet i, Fosen sorenskriverembete.
Pharsalia

Utseende

Middelsstore til store (10-40 millimeter), slanke, gråbrunt-spraglete trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

Levevis

Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske nematoder.

Utbredelse

Slekten er utbredt i Sørøst-Asia.
Ditt livs sjanse

Regler

Hver deltaker fikk maksimalt 10 spørsmål. Riktig svar på det første spørsmålet ville betale neste måneds avdrag på deltakerens lån. Det andre spørsmålet var verdt 10 000 kroner og ved hjelp av strategisk satsing og riktige avleverte svar kunne deltakeren bevege seg opp mot å vinne en million kroner. Teoretisk sett kunne en million oppnås ved å besvare mindre enn ti spørsmål.
Deltakeren kunne avslutte og ta med seg det han/hun hadde vunnet på et hvilket som helst tidspunkt i løpet av konkurransen. Én gang under konkurransen hadde deltakeren anledningen til å endre spørsmålskategorien til sitt favorittemne, som han/hun valgte fritt. Spørsmålene var delt opp i ti hovedkategorier som for eksempel underholdning, geografi og naturvitenskap.
Smerinthus

Utseende

Ganske store (vingespenn ca. 70 – 90 mm), brunlige svermere. Kroppen er kort og tykk og ikke spesielt spoleformet. Hodet er ganske lite med reduserte munndeler, antennene er spinkle og smalt fjærformede. Brystet er mørkebrunt i midten, lysere på sidene. Bakkroppen er ganske kort og butt, ensfarget brun. Forvingene er lysbrune med et mørkere tverrbånd, ytterkanten bølget. Bakvingene er mer eller mindre rosa, med en stor, svart og blå øyeflekk. Larvene er grønne med lyse skråstriper langs sidene.

Levevis

Som hos andre medlemmer av Smerinthinae tar ikke de voksne sommerfuglene næring til seg, men lever på fett de har lagret fra larvetiden. Larvene lever gjerne på vier (Salix) og beslektede busker og trær.
Wenche Lowzow

Familie og privatliv

Hun var datter av major og direktør ved Christiania Spigerverk Trygve Lowzow og hustru Gunvor Bryn. Wenche Lowzows morfar var ordfører Kristian Bryn, og stortingsrepresentant Carl Fredrik Lowzow var hennes tremenning på farssiden.
Lowzow inngikk registrert partnerskap med forfatteren og aktivisten Karen-Christine Friele i 1993.
Friidrett under Europalekene 2019

Friidrett under Europalekene 2019 ble arrangert på Dinamo Stadion i Minsk fra 23. til 28. juni. 488 utøvere fra 24 nasjoner deltok i en ny form for lagkonkurranse, kalt Dynamic New Athletics (DNA).
Friedrich Ebert junior

Liv

Friedrich Ebert junior var sønn av den sosialdemokratiske politiker og Reichspräsident Friedrich Ebert. Friedrich junior utdannet seg som boktrykker og var fra 1910 medlem av Sozialistische Arbeiterjugend og fra 1913 av SPD. Fra 1915 til 1918 var han soldat i den første verdenskrigen.

Weimarrepublikken

Under Weimarrepublikken var Ebert redaktør av ulike sosialdemokratiske tidsskrifter, bl.a. Vorwärts. Han var i begynnelsen av 1930-årene medlem av Det prøyssiske statsråd og fra 1928 til 1933 av Riksdagen.

Under nasjonalsosialismen

Etter den nasjonalsosialistiske maktovertakelsen satt Friedrich Ebert junior i forskjellige konsentrasjonsleire, bl.a. i KZ Oranienburg og KZ Börgermoor.

Etter den andre verdenskrigen

Da den sovjetiske okkupasjonsmakten slo sammen SPD og SED, ble Friedrich Ebert junior i 1946 en av delstatslederne i SED, medlem av partiets representantskap (tysk: Vorstand), senere sentralkomiteen og fra 1949 politbyrået i SEDs sentralkomite. Fra 1946 til 1967 var han overborgermester i Øst-Berlin. Ebert var medlem av Statsrådet fra 1960 til sin død i 1979. Han var dets nestformann fra 1971 til 1979 og fungerende formann 1. august – 3. oktober 1973.

Æresbevisninger og strykninger

I DDR-perioden ble han tildelt Karl Marx-ordenen, Vaterländischer Verdienstorden og Großer Stern der Völkerfreundschaft. 
Øst-Berlins magistrat utnevnte ham 5. juli 1967 til æresborger av Berlin. Etter Die Wende ble han i 1992 strøket av listen over Berlins æresborgere.
Eberts urne er satt ned på Zentralfriedhof Friedrichsfelde i Lichtenberg i Berlin.
ČZ 2000

ČZ 2000 er en tsjekkisk prototype av et våpensystem bestående av rifle, karabin og lett maskingevær.
Våpensystemet ble utviklet i 1991 og var i kaliber 5,56 x 45 mm NATO . Våpenet skulle erstatte de daværende tsjekkiske tjenestevåpnene, men det ble aldri gjennomført. Prosjektet ble så nedlagt.
Nesøya-ulykken

Ulykkesårsak

Det ble antatt at kapteinen under innflyvning til Fornebu mistet kontroll over flyet i så lav høyde at det ikke lot seg gjøre å korrigere høyden. Havarikommisjonen har ikke vært i stand til å kunne stadfeste ulykkesårsaken. Fra det tilgjengelige materiale ser kommisjonen at det er mulighet for at det kan ha dannet seg is på stabilisatorrorene, eller at propellene var blitt stilt inn på laveste stigningsvinkel. 
Av de to hypoteser anser kommisjonen at det er en svak mulighet for at den siste hypotese er svakt mer sannsynlig enn den første.
Ytterån

Ytterån er et tettsted i Krokom kommune i Jämtlands län i landskapet Jämtland i Sverige. I 2010 hadde tettstedet 204 innbyggere.
Mus-Olles museum ligger her, basert på samlingene etter Per-Olof Nilsson (1874-1955).
Endognathus

Utseende

Ochodaeidae er små til middelsstore (3 – 10 mm), vanligvis brune biller uten metallglans. Kroppen er avlang og hvelvet. Antennene er 9- eller 10-leddete, fløyelsaktig hårete, de tre ytterste leddene danner en vifte. Noen har en eller flere knøler ved hodets fremkant. Overleppen (labrum) og kjevene (mandibler) skyter fram under hodets fremkant (clypeus). Brystskjoldet (pronotum) er bredere enn langt, hvelvet, vanligvis med mange punktgroper (tett punktert) og hårete, uten knøler, horn, lister eller dype groper, men gjerne med en lengdefure i midten. Dekkvingene er hvelvede, med eller uten lengdestriper. Beina er kraftige, framleggen (protibia) med kraftige tenner på utsiden, mellom- og bakleggene med to lengdelister. Midtleggen (mesotibia) har en karakteristisk, kamformet eller sagtakket spore. Føttene er 5-leddete, ganske korte og kraftige. Larvene er bare kjent for noen få arter, der de er av vanlig skarabide-type (scarabaeiform larve).

Levevis

Veldig lite er kjent om deres biologi. De fleste artene finnes på varme, sandige steder. Man har gjettet på at de lever av sopp i underjordiske ganger. Larvene til én art har blitt funnet i avfallshauger som maur har slengt fra seg, og det er mulig at flere av artene er knyttet til maur. Billene flyr helst om natten og har av og til blitt fanget tallrikt i lysfeller.

Utbredelse

Arten lever på Madagaskar.
Tåtten om Ravn Gudrunsson

Tåtten om Ravn Gudrunsson (norrønt Hrafns þáttr Guðrúnarsonar) er en tått, en kort islendingesaga fra 1200-tallet. Historien foregår i Norge og Island ca år 1040 og handler om unggutten Ravn Gudrunsson som dreper nabogutten som Kalv Torgrimsson da han får vite at Torgrim hadde drept Ravns far Sigvat da Ravn bare var 4 år gammel. Sagaen har blitt beskrevet som «en lærefortelling om en mann som kommer seg ut av trøbbel med venners hjelp».
Etter drapet på Kalv blir Ravn dømt fredløs på Alltinget, og må rømme til Norge. Her blir han etterhvert hærmann hos kong Magnus den gode, og kjemper sammen med ham i hærtog mot Danmark. Med kongens hjelp får han etter hvert retten sin på Alltinget. Deretter tar han med seg moren til Norge og gifter seg med Helga.
Tåtten er oversatt til nynorsk i 1939 av Johan Hovstad som Ravn rutefjording og i 1980 av Sveinbjørn Aursland som Tåtten om Ravn Gudrunsson. Oversatt til bokmål som Tåtten om Ravn Gudrunsson ved Marianne Ustvedt 2014.